152 Planterne og Jordbunden 



som Nitrater, naar den vandige Opløsning ikke er for koncentreret. 

 Man mener ogsaa at have paavist Nitrit i forskellige Planters Cellesaft. 

 For forskellige Sumpplanter fx. Ris synes Ammoniumsalt i alt Fald i 

 Plantens første Levetid at være den normale Kilde, hvorfra Planten 

 optager sit Kvælstofforbrug, senere hen mener man ifølge Forsøg, at 

 Nitrater er af større Virkning. 



Disse Erfaringer, som er vundet ved Vand- og Sandkulturforsøg, 

 stemmer paa meget mærkelig Maade med de fra den graa Oldtid over- 

 leverede Dyrkningsmaader af Risen, som benyttes i de gamle Kultur- 

 lande, Indien og Kina. Risen saas paa et fugtigt Jordstykke, og efter at 

 være blevet „to Haandsbredder høj" udplantes den i Rækker paa en 

 Ager, der er omgivet af lave Volde, saa at hele Ageren kan sættes un- 

 der Vand. Her slaar Risplanterne Rod og skyder i Vejret med vældig 

 Kraft i den brændende tropiske Varme. I hele den Tid, Ageren er un- 

 der Vand, kan der ikke dannes Nitrat i Jordbunden, da Ilt mangler, men 

 der finder en rigelig Ammoniakdannelse Sted hidrørende fra Forraad- 

 nelsen af Jordbundens organiske Stoffer under Vand. Naar Risen har 

 naaet en vis Størrelse, tappes Vandet af Marken, og den gror en Tid 

 lang videre indtil Modningen og Høsten, medens der nu er Lejlighed 

 til, at der kan opstaa Nitrat i Jordbunden. Ved Indhøstningen afskæres 

 kun Aksene, medens Halmen tjener den ny Afgrøde til Gødning efter 

 at være blevet trampet ned af Bøflerne, der drives over Marken. 



I den nyeste Tid er der ved Rothamsted „Experin^nt Station" i 

 England af H. B. Hutchinson & N. H. J. Miller udført en Række Vand- 

 kulturforsøg med forskellige Agerbrugsplanters Forhold overfor Ammo- 

 niumsalte.'") Forsøgene bærer Præg af at være udført paa den mest 

 betryggende Maade, saa at enhver Mulighed er udelukket for, at det til- 

 satte Ammoniumsalt under Forsøgets Gang af Salpeterbakterier kunde 

 blive omdannet til Nitrat. Forsøgene viser, at forskellige Agerbrugsplan- 

 ter kan vokse og udvikles paa helt normal Maade i Vandkultur, selv 

 om der kun findes Ammoniumsalte som eneste tilgængelige Kvælstof- 

 næring. Nogle Planter trives ligesaa godt ved Tilstedeværelse af Am- 

 moniumsalt, som naar der bydes dem Nitrat. Andre Planter kan optage 

 Ammoniumsalte, men foretrækker Nitrater, naar de selv faar Lov til at 

 vælge. Den tyske Agrikulturkemiker A. Mayer har vist, at forskellige 

 grønne Planter kan optage Ammoniumkarbonat gennem Bladene, 

 naar disse bestryges med en Opløsning af dette Salt, men dette kan dog 

 næppe betragtes som en normal Maade til KvælstofForsyning, men mere 

 som en Nødhjælp, naar andre Udveje til Kvælstofforsyning er af- 

 skaaret. Saavel Nitrater, Nitriter som Ammoniumsalte optages normalt 

 i Opløsning gennem Planternes Rødder og trækker videre op gennem 



